kardosdrur/scandi-wiki huggingface dataset:
Dinos Constantinides

Dinos Constantinides (født 10. maj 1929 i Ioannina Epirus, Grækenland, død 20. juli 2021) var en græsk født amerikansk komponist, violinist, professor, lærer og dirigent.

Constantinides studerede komposition og violin på musikkonservatoriet i Ioannina og Athen hos bl.a. Giannis Papaioannou.

Han emigrerede herefter til USA hvor han studerede videre på bl.a. Michigan School of Music og Julliard School of Music.

Constantinides skrev seks symfonier, orkesterværker, operaer, kammermusik, korværker, instrumentalmusik etc.

Han underviste på Louisiana State University, hvor han var professor i komposition, og leder af  Louisiana Sinfonietta.

Udvalgte værker 

 Symfoni nr. 1 (1967) - for orkester
 Symfoni nr. 2 "Introspektiner" (1983) - for orkester
 Symfoni nr. 3 (1988) - for blæsere
 Symfoni nr. 4 "Antigone" (1994) - for orkester
 Symfoni nr. 5 (1996) - for orkester
 Symfoni nr. 6 "Himmelsk" (2006) - for orkester

Kilde 

 Om Dinos Constantinides på musicweb.international.com 

Komponister fra Grækenland
Komponister fra USA
Violinister
Professorer
Lærere
Dirigenter
Tufsen

Tufsen, også Tuffsen, er en legeskulptur i kunststen af den dansk-svenske arkitekt og billedhugger Egon Møller-Nielsen.

Tufsen blev til i et samarbejde mellem Egon Møller-Nielsen og Stockholms stadsgartner Holger Blom. Det første eksemplar blev opstillet i juli 1949 på parklegepladsen Brumbassen ved Karlavägen i parken Humlegården i Stockholm som den første legeskulptur i Sverige. Den har inspireret mange efterfølgere. For Egon Møller-Nielsen var legeskulpturen også en mulighed for at udtrykke sig kunstnerisk med abstrakte, surrealistiske former, som på den tid ikke var værdsat af indkøberne af offentlig kunst.

Tufsen blev støbt i ét stykke af kunststen og er to meter høj og vejer omtrent syv tons.
Navnet fik den efter Egon Møller-Nielsens og Birgit Åkessons datter Mona, hvis kælenavn var Tufsen. Egon Møller-Nielsen lavede også 1950 en 20 tons tung legeskulptur i kunststen Ægget, som findes i to eksemplarer i Stockholm og et i Gøteborg. En tredje legekulptur i samme materiale, Snäckan eller Spiral, blev lavet 1951 i to eksemplar for Stockholms by, men er blevet slidt så meget at begge eksemplarer er fjernet.

Tufsen blev støbt omkring 1949 i seks eksemplarer, og yderligere fire er lavet omkring år 2000. Den findes fem steder i Stockholm, og der er eksemplarer i Örebro, Malmø, Gøteborg og Lund. Der har tidligere været et eksemplar i Kristinehamn, som blev ødelagt i maj 2003.

Galleri

Pladser hvor Tufsen er opstillet 
 Parklegepladsen Brumbassen, Humlegården i Stockholm (1949)
 Stadsparken i Lund (1952)
 Droskanparken, ved Tjärhovsgatan/Södermannagatan på Södermalm i Stockholm (1950)
 Legepladsen Kyrkbyn ved Äringsgatan 4, Lundby i Gøteborg
 Reimersholme i Stockholm (1950)
 Parklegepladsen Skånegläntan, Åsöparken på Södermalm i Stockholm (omkring 2000)
 Norr Mälarstrand på Kungsholmen i Stockholm (omkring 2000)
 Legepladsen ved Limhamns torv, Malmø (omkring 2000)
 Gården ved Örnsköldsgatan 1-37, Markbacken i Örebro (omkring 2000)

Kilder 
 Urbina Iriarte: Egon Möller-Nielsen: fra bilderbok til lekskulptur, Konstvetenskapliga institutionen ved Stockholms universitet, 1999

Noter 



Skulpturer
Malmø
Lund
Skåne
Sandesneben

Sandesneben er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Sandesneben ligger omkring 33 km nordøst for Hamborg, 23 km sydvest for Lübeck, 13 kilometer nordvest for Mölln og cirka 16 km vest for Ratzeburg.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Botas

BOTAS a.s. er et tjekkisk firma, som producerer sportssko, med hovedsæde i Skuteč. Botas a.s. blev grundlagt den 4.7.1949 som et skofirma under navnet Botana. Botana fortsatte med en flere hundrede år gammel tradition af skoproduktion i Skuteč. Botanas hovedprodukt var spadseresko til mænd og mindre betydningsfulde produkter var skisko og skøjter. Firmaet producerede sine sko under navnet Botas med deres typiske logo - tre stjerner i 1963. Botana skiftede sit navn til Botas med nyt logo i 2000.

Botas’ sko blev brugt af tjekkiske sportsfolk som Emil Zátopek, Jiří Raška, Hana Mašková, Pavel Kantorek osv. Det tjekkiske landshold i volleyball vandt med Botas’ sko sølvmedaljer ved sommerolympiaden i Tokio i 1964. Det tjekkiske landshold bruger dem stadigvæk. De bar Botas ved vinter OL i Sotji i 2014.

Botas arbejder sammen med andre skofirmaer. Fra 1990 arbejder Botas sammen med PUMA og siden 1992 med SOLOMON.

I år 2008 kom to designstuderende Jan Kloss og Jakub Korouš med deres nye designprojekt, som var inspireret af kollektionen fra 1966. De skiftede farver, men den originale skos stil forblev den samme som for mere end 50 år. Siden Botas kunne godt lide projektet, så de realiserede det. Deres kollektion hedder Botas 66 og tæller 25 slags i dag. I 2008 vandt de en af de første pladser i European Design Awards og tredjepladsen i Czech Grand design. Ved Czech Grand design 2009 vandt Botas førsteplads for den bedste producent. I 2011 udviklede Botas kollektion 66 til jogging og basketball. Botas 66 vokser og har ny kollektioner som URBAN og sko til fodtennis. Fra 2015 kan man ikke blot købe Botas’ sko hos andre firmaer som Baťa, men i Prag og Bratislava findes officielle specialiserede butikker med Botas 66.

Navnet Botas betyder sko-sport fra tjekkisk bota sportovní eller sko-Skuteč( bota-Skuteč).

Fodtøjsvirksomheder
Fremstillingsvirksomheder fra Tjekkiet
Heimdallur

Heimdallur er en islandsk politisk ungdomsforening for tilhængere af Selvstændighedspartiet i Reykjavík. Foreningen er stiftet 16. februar 1927 som en forening for unge nationalsindede konservative; den er dermed to år ældre end sit moderparti og Islands ældste politiske ungdomsorganisation. Heimdallur har 7,000 medlemmer i alderen 15-35 år. En lang række af Selvstændighedspartiets senere formænd og statsministre har siddet i ledelsen af Heimdallur.

Den nuværende formand er Albert Guðmundsson, mens Ragnhildur Alda María Vilhjálmsdóttir er næstformand.

Formænd 
 Jóhann Hafstein
 Ingvar Smári Birgisson
 Albert Guðmundsson

Kilder 
 Stofnun heimdallar; artikel i Morgunblaðið 1982 
 Om Heimdallur på Selvstændighedspartiets Ungdoms hjemmeside

Politiske ungdomsorganisationer fra Island
Etableret i 1927
This Is Acting

This Is Acting er det syvende studie album lavet af den australske singer-songwriter Sia. Det blev udgivet den 29. januar, 2016 af Inertia, Monkey Puzzle og RCA. Størstedelen af albummet erelctropop sange, indflueret af soul. Albummet er komponeret af sange skrevet af Sia, men som blev afvist af andre artiseter, såsom Adele, Rihanna og Katy Perry. "Alive", albummets første sang til at blive udgivet, blev udgivet den 24 septemper, 2015. Albummets næste sang var "Cheap Thrills", som blev udgivet den 11 februar, 2016. Cheap Thrills remix havde vokaler sunget af Sean Paul.

Album fra 2016
Sia-album
RÚV

Ríkisútvarpið (RÚV) er Islands statslige radio og fjernsynsstation. RÚV sender et bredt udvalg af programmer til hele Island på tre radiokanaler og en fjernsynskanal. Det blandede program indeholder blandt andet nyheder, sport, kulturprogrammer, underholdning, børneprogrammer og nyheder på islandsk tegnsprog. RÚV finansieres af en kombination af licens og reklameindtægter.

Fjernsyn 
Sjónvarpið (dansk: Fjernsynet) er RÚVs fjernsynskanal som blev etableret i 1966 og sendte første gang 30. september samme år. Kanalen sender hovedsagelig nyheder, sport, kulturprogrammer, børneprogrammer, samt amerikanske og britiske film og underholdningsprogrammer. De to mest kendte programmene er det satiriske Spaugstofan og nyhedsprogrammet Fréttir, íþróttir og veður (Nyheder, sport og vejr). Kanalchef er Bjarni Guðmundsson.

Radio 
RÚV sender på to 24-timers radiokanaler – Rás 1 (Kanal 1) og Rás 2 (Kanal 2).

Rás 1 sender klassisk musik, og de øvrige programmerne drejer sig hovedsagelig om nyheder, sport, vejr, kunst, historie, samt islandsk sprog og litteratur. Kanalen begyndte at sende i 1930.

Rás 2 sender populærmusik, og programmerne drejer seg hovedsagelig om nyheder, vejr og musikkprogrammer om rock og pop. Kanalen startede i 1983, og er den mest hørte radiokanal på Island.

I tillæg har RÚV musikkanalen Róndo, der udelukkende sender klassisk musik og jazz.

Kildeangivelser

Eksterne henvisninger 
 Ríkisútvarpið

Medievirksomheder fra Island
Tv-stationer
Etableret i 1930
Medlemmer af European Broadcasting Union
Radiostationer
Public service-medier
Samband íslenskra samvinnufélaga

Samband íslenskra samvinnufélaga (Forbundet af islandske andelsforeninger) var en islandsk andelsvirksomhed, der opnåede en dominerende placering indenfor flere sektorer i landets erhvervsliv. Den kom i økonomiske problemer i 1980'erne og måtte lukke i 1992.

Samband íslenskra samvinnufélaga (SÍS) blev oprettet på et møde hos Sigurður Jónsson på dennes gård i Ysta-Felli i Þingeyjasýslu 20. februar 1902 af tre lokale andelsforeninger under navnet Sambandskaupfélag Þingeyinga, men blev omdøbt til SÍS i 1906, da andelsforeninger fra andre egne havde tilsluttet sig.

SÍS udviklede sig i de følgende år fra et koordinationsorgan for det landsdækkende samarbejde mellem andelsforeinger til en virksomhed, der stod for fælles eksport, import og forhandlinger af fordelagtige kontrakter i udlandet. Dette spillede en hovedrolle i at bryde den danske købmandsklasses kontrol med handelen i Island.
I 1917 flyttede virksomheden sit hovedkontor fra Akureyri til Reykjavík og udviklede sig efterhånden til "en af de største erhvervsvirksomheder i Island", der dominerede en lang række brancher. Forbundets søtransportafdeling blev grundlagt i 1946, og konkurrerede i mange år med Eimskip om positionen som Islands førende rederi indenfor godstransport. Da Islands tredjestørste rederi Hafskip kom i problemer i 1985, var det på tale, at SÍS købte det, men forslaget faldt med en stemme i bestyrelsen, og Hafskip måtte likvideres.

SÍS kom i økonomiske problemer i 1980'erne og måtte lukke i 1992 efter at være blevet begæret konkurs af sine kreditorer.

Formænd for SÍS

Noter

Kilder 
 Saga Sambandsins (Ris veldi og fall). Leikstjóri Viðar Víkingsson, 1999.

Virksomheder fra Island
Andelsbevægelsen i Island
Etableret i 1902
Ophørt i 1992
Urban X Award

Urban X Awards var en årlig prisuddeling holdt i USA for at hædre præstationer i  etnisk pornografi. Oprindelige var det kendt som Urban Spice Awards, og blev stiftet i 2008 af den sorte pornoinstruktør Giana Taylor. Sidst gang det blev afholdt var i 2012. Priserne blev uddelt til pornostjerner, producere, instruktører, agenter og virksomheder som producerede voksent indhold med sorte, latinamerikanere, asiater og blandinger af menneskeracer. Vinderne blev stemt på af fans på prisuddelingens hjemmeside.

Hall of Fame Medlemmer 

 2008
 Byron Long
 Devlin Weed
 Heather Hunter
 Jeannie Pepper
 Johnny Keyes
 Julian St. Jox
 Lacey Duvalle
 Lexington Steele
 Mr Marcus
 Michael Stefano
 Misty Stone
 Ray Victory
 Sean Michaels
 Vanessa del Rio
 2009
 Kitten
 Kim Eternity
 Mark Anthony
 Mika Tan
 Sinnamon Love
 Sledgehammer
 TT Boy
 Vanessa Blue
 Wesley Pipes
 2010
 Alexander Devoe
 Diana DeVoe
 Guy DiSilva
 Jada Fire
 Mercedes Ashley
 Nina Hartley
 Olivia O'Lovely
 Ron Hightower
 2011
 Francesca Le
 Jack Napier
 Jade Hsu
 Lisa Ann
 Justin Long
 Kelly Starr
 Mr Pete
 Mandingo
 Sara Jay
 Shyla Stylez
 Spoontaneeus Xtasty
 Suave XXX
 2012
 Miles Long

Liste over vindere 2008–2012

Referencer

Eksterne henvisninger
 
 
 Urban X Awards Past Winners 
 "Tera Patrick, Evan Seinfeld to Present at 1st Annual Urban Spice Awards", May 2, 2008
 "1st Annual Urban Spice Awards Pre-Party Friday", Press release, May 27, 2008
 Second Annual "Urban X Awards Winners Announced"
 Fifth Annual "Urban X Award Winners Announced"
 Urban X Award nominations
 "Urban X Award Winners Announced", July 29, 2009
 2009 Urban X Award Winners 

Pornografi
Liste over medlemmer i XRCO Hall of Fame

The XRCO Hall of Fame lister nogle af de mest bemærkelsesværdige voksenunderholdning-præstationer og -personligheder op. Listen er lavet af X-Rated Critics Organization og udgivet årligt under XRCO Awards. Det første XRCO Awards blev præsenteret i Hollywood den 14. februar 1985. Prisvindere skulle mindst have været i branchen i ti år.

Medlemmerne er listet efter hvilken kategori de blev indlemmet i og efter hvilket år:

Skuespillere

Skuespillerinder

Instruktører

Fifth Estate
Medjælperpriser

Filmkreatører

Filmpionærer

Film (med udgivelsesår)

Outlaws of Porn

XRCO Members' Choice

Referencer
 
 Adam Film World Guide Directory annuals, 1987–88, 1990–2005 and 2008

Eksterne henvisninger
 
 XRCO Hall of Fame listing thru 2011

Pornografi
Grum (album)

Grum er det andet studiealbum fra det danske folkrockband Instinkt. Det blev udgivet den 12. oktober 2006.

Dette album fik fem ud af seks stjerner i GAFFA. Samtidig vandt Grum prisen som "Årets danske album" ved Danish Music Awards Folk. Gruppen blev også nomineret til "Årets danske artist (nutidig)" og Martin Seeberg blev nomineret til "Årets danske instrumentalist" ved samme prisoverrækkelse.

Spor 
 "Bjerglåten" - 2:55
 "Bjerg 2" - 3:41
 "Yummi Yah" - 4:12
 "Nynnevals" - 4:23
 "Bollywood Express" - 4:30
 "Iiibskt" - 2:31
 "Stille Sind" - 2:11
 "Malstrøm" - 3:29
 "Kommissæren" - 3:20
 "Hærg" - 2:38
 "Ønskeskæbnen" - 3:20
 "Simon's Schottish" - 3:58
 "Stryg 3" - 2:22
 "Rudolstadt Karavanen" - 4:15
 "West Highland Walk" - 2:02

Medvirkende 
 Martin Seeberg - bratsch, fløjte, skalmeje, jødeharpe, vokal
 Louise Ring Vangsgaard - violin, vokal, 
 Søren Korshøj - violin, guitar, vokal
 Vivi di Bap - trommer, percussion, vokal, cello
 Malene Daniels Beck - elbas, kontrabas, vokal

Referencer

Eksterne henvisninger 
 Grum på Discogs

Instinkt-album
Album fra 2006
Vi er nået hertil

Vi er nået hertil er det tredje studiealbum fra den danske popsanger Tue West. Det blev udgivet den 18. februar 2008.

Musikmagasinet GAFFA gav albummet tre ud af seks stjerner, mens en noget mere begejstret anmelder fra Soundvenue gav fem ud af seks stjerner. Kim Skotte fra Politiken gav fire ud af seks stjerner. Tue West peakede som nummer 7 på Album Top-40 og nåede 2 uger på listen.

Spor 
 "En Kone Husker Alt" - 4:13
 "Fejlfriheden" - 5:37
 "Ovenpå" - 3:40
 "Sæt Dig Bag På Min Cykel" - 3:57
 "Mærkelig Dag" - 3:39
 "Sikke Et Cirkus" - 4:00
 "Jeg Går I Stå" - 3:56
 "(Mellemspil)" - 0:58
 "Så Kom Solen Tilbage" - 1:51
 "Søndag" - 4:28
 "Hun Vil Bruge Flere Dage På At Blive Nøgen" - 2:55
 "Vi Er Nået Hertil" - 4:02

Referencer

Eksterne henvisninger 
Vi er nået hertil på Discogs

Tue West-album
Album fra 2008
Borgbjergsvej

Borgbjergsvej er en vej i Sydhavnen (Vesterbro/Kongens Enghave) i København, der går fra Sydhavnsgade til Mozarts Plads. På vejen, som ligger på det nedlagte Frederiksholm Tegl- og Kalkværks arealer, opførtes Frederiksholm-karréerne af Arbejdernes Kooperative Byggeforening fra 1913 og et par årtier frem. Gaderne i området blev opkaldt efter kendte, socialdemokratiske politikere og personligheder. Borgbjergsvej er opkaldt efter Frederik Borgbjerg, (1866 -1936) som var redaktør af Social-Demokraten, socialminister og undervisningsminister i Thorvald Staunings regeringer i 1920'erne og 1930'erne.

Blandt vejens prominente beboere har været tidligere statsminister Anker Jørgensen, der boede på tredje sal på Borgbjergsvej nr 1 i 49 år. En plads ved krydset mellem Borgbjergsvej og Gustav Bangs Gade blev navngivet Anker Jørgensens Plads 1. oktober 2017.

Kilder

Eksterne henvisninger 

Gader i København
Kongens Enghave
Reboot (fiktion)

Reboot (engelsk for "genstart") er et udtryk, der i forbindelse med fiktion indenfor litteratur og film benyttes om ændringer i kronologien i et fiktivt univers. Der kan være flere grunde til at reboote en serie:
Seriens forløb over tid betyder, at personerne er ældede ud over det sandsynlige, eller at seriens oprindelige verdensbillede er kommet ud af takt med tiden.
En filmatisering har oversprunget nogle episoder i det litterære forlæg, og producerne forsøger at etablere en ny kronologi.
En eller flere skuespillere trækker sig ud af projektet.

Noter

Film
Litteratur
August Wimmer

August Marius Nicolai Wimmer (født 26. februar 1872 i Odense, død 19. maj 1937), var en dansk læge og professor.

Wimmer blev Cand.med. i 1897 og tog en alsidig uddannelse i psykiatri og neurologi og blev dr.med. 1902. Fra 1905-10 var han første reservelæge på Kommunehospitalet i København, fra 1912-19 overlæge og direktør for Sankt Hans Hospital og fra 1920 overlæge på Kommunehospitalets sjette afdeling og professor i psykiatri ved Københavns Universitet.

Udvalgt bibliografi 
 Evolutiv paranoia. Bidrag til forrykthedslæren (1902, akademisk afhandling)
 Degenererede børn (1909)
 Hukommelsestab og "dobbeltbevidsthed" (1918)
 Om besættelse (1924)
 Speciel Klinisk Psykiatri – for Studerende og Læger (1936)

Kilder

Eksterne henvisninger 
 

Neurologer fra Danmark
Psykiatere fra Danmark
Ansatte ved Københavns Universitet
Personer fra Odense
Ugglan
Islandsk tegnsprog

Islandsk tegnsprog (islandsk: íslenskt táknmál) er tegnsproget for døvesamfundet på Island. Det er baseret på det danske tegnsprog, og frem til 1910 blev døve islændinge sendt til Danmark for at lære tegnsprog. Islandsk tegnsprog er officielt anerkendt af staten, og dets udbredelse og udvikling varetages af en national komité.

Islandsk tegnsprog er væsentlig forskelligt fra talt islandsk. I 1999 blev islandsk tegnsprog erklæret for at være de døve islændinges modersmål. Talt islandsk blev rangeret som andetsprog, så døve islændinge nu kan lære islandsk tegnsprog som deres første sprog, og islandsk som andet sprog.

Eksterne henvisninger 
 Islands døveforening (på engelsk og islandsk)

Sprogforskning
Tegnsprog
Tegnsprog
Tre dage ved Panne 2016

Tre dage ved Panne 2016 var den 40. udgave af det belgiske etapeløb Tre dage ved Panne. Løbet var en del af UCI Europa Tour 2016. Lieuwe Westra vandt løbet samlet.

Hold og ryttere

Danske ryttere
Michael Mørkøv kørte for 
Lars Bak kørte for 
Jakob Fuglsang kørte for 
Matti Breschel kørte for 
Magnus Cort kørte for 
Martin Mortensen kørte for 
Lasse Norman Hansen kørte for 
Alexander Kamp kørte for 
Mads Pedersen kørte for 
Michael Reihs kørte for 
Michael Carbel kørte for

Etaperne

Trøjernes fordeling gennem løbet

Resultater

Eksterne henvisninger 
 Officielle hjemmeside 

2016
UCI Europe Tour 2016
Safnahúsið

Safnahúsið (Museumshuset), tidligere Þjóðmenningarhúsið (Kulturhuset), er en udstillingsbygning på Hverfisgata 15 i Islands hovedstad Reykjavík. Huset er bygget 1906−08 og indviedes 28. marts 1909. Det var oprindelig nationalbibliotek, og er tegnet af den danske arkitekt Johannes Magdahl Nielsen.

I bygningen findes bland andet en håndskriftsudstilling, tillrettelagt af Árni Magnússon-instituttet.

Noter

Eksterne henvisninger 
 Islands Nationalmuseum (på engelsk)

Bygninger, konstruktioner og anlæg i Reykjavik
Museer på Island
Kultur i Reykjavik
Hvidhalet gnu

Den hvidhalede gnu (Connochaetes gnou) er en stor antilope, der er nært beslægtet med oksegnuen. Den kendes på sin lange hvide hestelignende hale. Pelsen er mørkebrun eller sort, og mellem forbenene og under maven findes lange sorte hår. Hoved og krop måler 170-220 cm, og vægten er 110-180 kg. Den græsser på græssletter og i Karoos halvørken, hvor den færdes i løse flokke.

Udbredelse 
Hvidhalet gnu var engang vidt udbredt i det sydlige Afrika, men blev næsten helt udryddet i 1800-tallet på grund af et omdømme som skadedyr og på grund af værdien af dens skind og kød. Ved hjælp af dyr i fangenskab er den blevet genudsat i naturen i det meste af Lesotho, Swaziland og Sydafrika. Desuden er den genudsat uden for dens historiske udbredelsesområde i Namibia og Kenya. Der menes nu at være mere end 18.000 individer, heraf 7.000 i Namibia. Omkring 80 procent af dyrene findes i private farme, mens de sidste 20 procent findes i fredede områder.

Noter

Eksterne henvisninger 

Dyr fra det sydlige Afrika
Skedehornede
Tsonga (sprog)

Tsonga-sproget (xitsonga) er et bantusprog i det sydlige Afrika, som bliver talt af tsongafolket. Det blev skabt som skriftsprog i 1875 på missionsstationen Valdezia af schweiziske missionærer. Det bygger på en række talte bantusprog fra den afrikanske østkyst, så som xishangana, xigwamba, xinkuna, xihlengwe, xitembe, xivaloyi, xinyembani, xitswa, xironga, xichopi m.v. De schweiziske missionærer kaldte sproget 'thonga', men gav dem senere navnet 'tsonga'. I Mozambique bliver xitswa, xironga og xishangana (xishangaan) betragtet som selvstændige sprog.

Teksteksempel 

Fader vor i Tsonga:
Tata wa hina la nge matilweni,
vito ra wena a ri hlawuleke;
a ku te ku fuma ka wena;
ku rhandza ka wena a ku endliwe misaveni,
tanihi loko ku endliwa tilweni.
U hi nyika namuntlha vuswa bya hina bya siku rin'wana ni rin'wana;
u hi rivalela swidyoho swa hina,
tanihi loko na hina hi rivalela lava hi dyohelaka;
u nga hi yisi emiringweni,
kambe u hi ponisa eka Lowo biha,
Amen.

Bantusprog
Sprog i Sydafrika
Sprog i Mozambique
Sprog i Swaziland
BMW M1

BMW M1 var en supersportsvogn fremstillet af BMW mellem efteråret 1978 og slutningen af 1981.

M1
Biler introduceret i 1978
Biler fra 1970'erne
Biler fra 1980'erne
Lige ved og næsten

Lige ved og næsten er det fjerde studiealbum fra den danske popsanger Tue West. Det blev udgivet den 31. maj 2010.

Musikmagasinet GAFFA gav albummet fire ud af seks stjerner, og det samme gjorde Soundvenue. Tue West peakede som nummer 37 på Hitlisten Album Top-40 og var kun 1 uge på listen.

Spor 
 "Lige Ved Og Næsten"
 "Kender Du.."
 "Sanne Tog Til Jylland"
 "Det Er Jeg Ikke Til"
 "En Vinter Med En Ven"
 "Alt Det De Sku Imod Alt Det De Ku"
 "Jeg Vil Danse"
 "Salige Sommer"
 "Stik Mig En Sandhed"
 "Ingen Sagde Nej"

Referencer

Eksterne henvisninger 
Lige ved og næsten på Discogs

Tue West-album
Album fra 2010
OneTwo (album)

OneTwo er det selvbetitlede debutalbum fra den danske popgruppe OneTwo. Det blev udgivet i 1986.
Albummet indeholder to af gruppens store hits; "Midt I En Drøm" og "Billy Boy". Albummet solgte 130.000 eksemplarer, hvilket gjorde det til det bedst sælgende debutalbum i 1980'erne.

Spor

Referencer

Eksterne henvisninger 
OneTwo på Discogs

OneTwo-album
Debutalbum fra 1986
Debutalbum fra Danmark